CELEX: 62011CN0067
Language: da
Date: 2011-02-16 00:00:00
Title: Sag C-67/11 P: Appel iværksat den 16. februar 2011 af DTL Corporación, S.L. til prøvelse af dom afsagt af Retten (Fjerde Afdeling) den 15. december 2010 i sag T-188/10, DTL Corporación, S.L. mod Kontoret for Harmonisering i det Indre Marked (Varemærker og Design) (KHIM)

30.4.2011   
            
            
               DA
            
            
               Den Europæiske Unions Tidende
            
            
               C 130/11
            
         Appel iværksat den 16. februar 2011 af DTL Corporación, S.L. til prøvelse af dom afsagt af Retten (Fjerde Afdeling) den 15. december 2010 i sag T-188/10, DTL Corporación, S.L. mod Kontoret for Harmonisering i det Indre Marked (Varemærker og Design) (KHIM)
   (Sag C-67/11 P)
   2011/C 130/20
   Processprog: spansk
   
      Parter
   
   
      Appellant: DTL Corporación, SL (ved abogado A. Zuazo Araluze)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Gestión de Recursos y Soluciones Empresariales, SL
   
      Appellanten har nedlagt følgende påstande
   
   Rettens dom (Fjerde Afdeling) af 15. december 2010 i sag T-188/10 ophæves.
   Følgende påstande, der blev nedlagt i sagen for Retten, tages til følge:
   
               1)
            
            
               Afgørelse truffet den 17. februar 2010 af Harmoniseringskontorets Andet Appelkammer (sag R 767/2009-2) annulleres.
            
         
               2)
            
            
               Denne omgøres til en ny afgørelse, hvorved den indsigelse, der blev rejst af Gestión de Recursos y Soluciones Empresariales, S.L. mod EF-varemærke nr. 5153325 »SOLARIA« (figurmærke) forkastes, således at dette EF-varemærke kan registreres for alle de tjenesteydelser, der er ansøgt om i klasse 37 og 42
            
         
               3)
            
            
               Harmoniseringskontoret og andre parter, der måtte give møde og tage til genmæle i denne sag, tilpligtes at betale sagens omkostninger.
            
         
      Anbringender og væsentligste argumenter
   
   
               1)
            
            
               Rettergangsfejl, der krænker appellantens interesser, i sagen for Retten: Begæring om udsættelse af sagen i henhold til artikel 77, litra c) og d), i Rettens procesreglement blev fuldstændigt tilsidesat (artikel 58 i statutten for Den Europæiske Unions Domstol).
            
         
               2)
            
            
               Retten har tilsidesat EU-retten: Dommen tilsidesætter artikel 8, stk. 1, litra b), i Rådets forordning (EF) nr. 40/94 (1), nu Rådets forordning (EF) nr. 207/2009 (2) om EF-varemærker ved udtrykkeligt at fastslå:
               
                           a)
                        
                        
                           at ordbestanddelen i det omtvistede EF-varemærke er dominerende i varemærket som helhed.
                        
                     
                           b)
                        
                        
                           at denne ordbestanddel ikke er dominerende i det nationale figurmærke som helhed, hvilken selvmodsigelse har afgørende indflydelse på vurderingen af risikoen for forveksling (artikel 58 i statutten for Den Europæiske Unions Domstol).
                        
                     
         
      (1)  Af 20.12.1993 om EF-varemærker (EFT 1994 L 11, s. 1).
   
      (2)  Af 24.3.2009 om EF-varemærker (EUT L 78, s. 1).